Deg udlis-ines Figure III, yesbadu-d ittewlen n wullis i yettwasuddsen s kraḍ n yiferdisen-a : taḥekayt, ullis, tasiwelt. Seg yiferdisen i wumi yerra Genette azal deg yinaw n wullis d amyezwer neɣ amseḍfer deg wullis, tamiḍrant-a d assaɣ gar umyezwer n tedyanin deg taḥkayt akked wamek i d-usant d wamek bnant deg wullis. Analas yezmer ad yefren amek ara dyawi ineḍruyen neɣ tidyanin akken imyezwarent asmi d-ḍrant, neɣ yezmer ad tent-id-yalles xerbent, amyaxreb-a isemma-yas Genette  lanachronie  i d-yesdukklen snat n tmiḍranin  analepse akked prolepse  d tuɣalin ɣer deffir, d tamuɣli ɣer sdat deg wakud n tsiwelt.